Надстройка за тоалетна чиния е приспособление, от което най-често се нуждаят възрастни хора, както и хора с различни физически проблеми. Към втората група спадат хора, които имат затруднения при седене или навеждане, такива, на които им е трудно преминаването от седнало към изправено положение и обратно. Също така хора, които имат проблеми с балансирането и са по-застрашени от падания или пък хора, възстановяващи се след операция на бедрото, коляното или гърба. Надстройка за тоалетна чиния е необходима и на хора с физически ограничения, на които им трябва помощ при ползване на тоалетната или им отнема прекалено дълго време, когато са оставени сами.